Diari Oficial de la Generalitat Valenciana


Sumari del DOGV 8015, del 05-04-2017 (2017/1781)

Notificació de la sentència dictada en el procediment de divorci contenciós número 630/2016.
--------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1781


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 630/2016. [2017/1781]  
Judici: Família. Divorci contenciós número 000630/2016  
Part demandant: España de Jesús Figueroa Herrera.  
Part demandada: Manuel Rodríguez Vieira.  
Sobre: divorci.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime de manera parcial la demanda plantejada per España de Jesús Figueroa Herrera, i en representació seua per la procuradora dels tribunals María Luisa Fos Fos, assistida de la lletrada Andrea de la Merced Sevillano Álvarez, contra Manuel Rodríguez Vieira, declarat en rebel·lia processal, amb l'assistència del Ministeri Fiscal, i declare dissolt, per causa de divorci, el matrimoni contret pels esmentats cònjuges, amb tots els efectes legals inherents a aquesta declaració i amb l'establiment com a mesures definitives les següents:  
1. Atribuïsc l'exercici exclusiu de la pàtria potestat i assigne la guarda i custòdia de la filla menor, L. G., a la mare.  
2. Suspenc el règim de visites a favor del progenitor no custodi, tant les ordinàries com les extraordinàries atés l'incompliment de les obligacions parentals des de l'any 2014.  
3. Quant a la pensió d'aliments, es fixa en la quantitat de 200 euros mensuals per a la filla, quantitat que serà ingressada en el compte que designe la progenitora dins dels cinc primers dies de cada mes i que s'actualitzarà d'acord amb l'índex de preus de consum.  
5. Ambdós progenitores contribuiran al 50 % al pagament de les despeses extraordinàries de la filla menor, les necessàries en tot cas i les convenients amb el consens previ per escrit d'ambdós progenitors. Si no és així, caldrà acudir a la via judicial.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, trameteu-ne un testimoniatge al registre civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial s'anotarà al llibre corresponent, se'n portarà un testimoniatge a les actuacions originals i es notificarà a les parts, i feu-los saber que, contra aquesta sentència, podran interposar en aquest jutjat un recurs d'apel·lació dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el dia de la seua data.»  
  
Atés que es desconeix el domicili o la residència actuals de la part demandada, mitjançant la resolució de 28 de febrer de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
  
València, 28 de febrer de 2017.- La secretària judicial: Vicenta María Casañ Arandiga.